Krapina

300px|eta|Muzeo pri la loka neandertala triba setlejo
Krapina estas urbo en Kroatio, en ties provinco Krapina-Zagorje.
Krap kroate signifas karpo. La urbo donis al la kroata historio multajn konatulojn, sed plej famas pro la elfosaĵoj de neandertala triba setlejo, vivloko de la Krapina Prahomo (Homo krapiniensis), la plej karakteriza tiutipa trovejo en tiu ĉi parto de Eŭropo.

 Bazaj informoj 
 Areo: 58 km2
 Supermara alteco: 203 m
 Loĝantaro: 12 950
 Poŝtkodo: 49 000
 Telefonprefikso: 49
 Aŭtokodo: KR

 Situo 
La urbo situas en valo, laŭ ĉefvojo kaj fervojo Zagrebo-Maribor.

 Historio 
La romianoj havis tie malgrandan fortikaĵon. La unua skriba mencio pri la loko devenis el 1193. Fortikaĵo konstruiĝis en 1258, sed iom poste ankaŭ alia. En 1899 oni trovis restaĵojn de Neandertala homo. En 1910 loĝis tie 4 430 da homoj, (4 283 kroatoj). Ĝis Traktato de Trianon Krapina apartenis al Habsburga Imperio, al Hungara reĝlando, al departemento de Varaždin, al distriktejo de Krapina, kies distriktejo estis, poste al Reĝlando de serboj, kroatoj kaj slovenoj, ekde 1929 al Jugoslavio, fine ekde 1991 al Kroatio.

 Vidindaĵoj 
 ruinoj de fortikaĵo
 baroka pilgrima preĝejo surmonte omaĝe al la Dipatrino (Crkva Majke Božje Jeruzalemske na Trškom vrhu)
 paroĥa gotika katolika preĝejo omaĝe al Sankta Mikaelo el la 15-a jarcento, en 1903 tute rekonstruita
 abatejo kaj preĝejo omaĝe al Sankta Katerino de 1657 kun biblioteko
 muzeo moderna pri la Neandertala homo (danke al la malkovroj kaj esploroj de Dragutin Gorjanović-Kramberger)

 Famuloj 
 Ljudevit Gaj naskiĝis en 1809
 Johano Korvin (neoficiala filo de Matiaso la 1-a kaj kroata banuso) mortis en 1504

Kategorio:Urboj de Kroatio